คืออยากทราบว่าทานยาคุม21เม็ดอยู่ค่ะ แต่อยากกินอาหารเสริมเป็นวิตามินซี+คอลลาเจน อยากทราบว่าถ้าทานตอนกลางคืนแต่คนละเวลายาคุมจะให้ประสิทธิภาพเต็มที่ไหมคะ แล้วต้องทานห่างกันกี่นาทีคะ
สวัสดีค่ะ การใช้ยาคุมแบบแผงรายเดือน 21 เม็ดนั้น เป็นการคุมกำเนิดที่มีประสิทธิภาพสูง สำคัญคือการใช้ยาต่อเนื่องติดต่อกันทุกวันจนยาหมดแผงโดยอาหารเสริมเช่นวิตามินซี คอลลาเจนดังกล่าวมา น่าจะมีผลต่อประสิทธิภาพของยาคุมกำเนิดได้น้อย และสามารถใช้ร่วมกันได้อย่างปลอดภัย แต่หากไม่สบายใจ ต้องการให้แน่ใจ อาจจะกินห่างกัน 2 ชั่วโมงขึ้นไปเป็นอย่างน้อย เพื่อให้ยาคุมดูดซึมเข้าสู่ร่างกายได้ดีก่อน แต่ในกรณีนี้คิดว่าไม่จำเป็นหากจะมีการใช้ยาหรืออาหารเสริมใดๆเพิ่มเติมเข้ามาอีก ควรแจ้งแพทย์หรือเภสัชกรให้ทราบ เพราะยาคุมกำเนิดสามารถทำปฏิกิริยากับยาได้หลายชนิด อาจทำให้ประสิทธิภาพของยาคุมลดลงไปได้